

 Z A P I S N I K

31. sjednice Vijeća Mjesnog odbora Klaka,

održane 26. siječnja 2024.

u prostoru objekta mjesne samouprave, Zdenka Škreba 3, 

s početkom u 18,00 sati

NAZOČNI ČLANOVI VIJEĆA: Toma Kukoč, Hrvoje Telišman,  Nada Dominić Netz, Marko Ivandić, Saša Neuberg, Lidija Katalinić Špoljarić, Antonio Berišić, Domagoj Cindrić, Petra Horvat
Predsjedava Toma Kukoč, predsjednik Vijeća.

Zapisnik vodi: Toma Kukoč, predsjednik Vijeća.


Predsjednik konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 31. sjednicu Vijeća Mjesnog odbora.
Bez rasprave, jednoglasno, Vijeće prihvaća tekst Zapisnika 31. sjednice Vijeća, održane 11. prosinca 2023. bez izmjena.
D N E V N I   R E D:
1. Program rada Vijeća Mjesnog odbora Klaka za 2024.
2. Izvješće o radu Vijeća Mjesnog odbora Klaka u 2023.

3. Plan potreba za aktivnostima, programima i projektima unapređenja kvalitete života građana – donošenje zaključka
4. Prijedlog za postavljanje zaštitnih stupića – donošenje zaključka
5. Povremeno korištenje prostora mjesne samouprave, Zdenka Škreba 3, za potrebe: 

a) KLA Klaka III 

b) Kršćanski centar vječni život

c) Streličarski klub Dubrava – donošenje zaključka
6. Pitanja, prijedlozi i obavijesti.
Ad 1.  Program rada Vijeća Mjesnog odbora Klaka za 2024.
  Članovi Vijeća primili su pisani materijal uz poziv.

Vijeće jednoglasno, donosi

Program rada Vijeća Mjesnog odbora Klaka za 2024.
/Program rada nalazi se u privitku i sastavni je dio ovog zapisnika/

Ad 2.  Izvješće o radu Vijeća Mjesnog odbora Klaka u 2023.
Članovi Vijeća primili su pisani materijal uz poziv.

Vijeće jednoglasno, bez rasprave donosi
Z A K L J U Č A K

o prihvaćanju Izvješća o radu Vijeća Mjesnog odbora 

Klaka u 2023.

Prihvaća se Izvješće o radu Vijeća Mjesnog odbora Klaka u 2023.  koje je izradio Gradski ured za mjesnu samoupravu, promet, civilnu zaštitu i sigurnost te čini sastavni dio ovog zaključka.

Ad 3. Plan potreba za aktivnostima, programima i projektima unapređenja kvalitete života građana
 Članovi Vijeća primili su pisani materijal uz poziv.

 Nakon provedene rasprave u kojoj sudjeluju svi članovi Vijeća, Vijeće jednoglasno, donosi
Plan potreba za aktivnostima, programima i projektima unapređenja kvalitete života građana
/Plan potreba se nalazi u privitku ovog zapisnika i njegov je sastavni dio/

Ad 4. Prijedlog za postavljanje zaštitnih stupića 
 Članovi Vijeća primili su pisani materijal uz poziv.
 Nakon provedene rasprave u kojoj sudjeluju svi članovi Vijeća, Vijeće jednoglasno, donosi
Z A K LJ U Č A K
o prijedlogu za postavljanje zaštitnih stupića u Oporovečkoj ulici 
 I. Razmotren je prijedlog g. Domagoja Mikše, djelatnika u Domu dravlja Zagreb-istok za postavljanje stupića na početku prilaza kotlovnici Zdravstvene stanice Dubrava, Grižanska 4.

II. Vijeće je uvidom na terenu i pregledom primljenih materijala utvrdilo da se na navedenoj lokacij, unatoč postojanju znakova zabrane parkiranja, učestalo nepropisno parkiraju vozila, čime se priječi prilaz vozilima Čistoće kao i servisnim vozilima za potrebe Zdravstvene stanice Dubrava.
III. Vijeće je suglasno s prijedlogom postavljanja fizičkih prepreka (metalni stupići, preklopni stupići i/ili niske betonske prepreke), na predmetnoj lokaciji, a prema okvirnom prijedlogu i priloženoj fotografiji i to na način da se na kolnik postavi sjeverni fiksni stupić, te južno od toga niska barijera te južno od barijere preklopna barijera (ovisno o tehničkim mogućnostima). Molimo da se nadležni ured konzultira s predstavnikom predmetnog Doma zdravlja radi pronalaženja optimalnog rješenja.

Ad 5. Povremeno korištenje prostora mjesne samouprave, Zdenka Škreba 3, za potrebe: 
a) KLA Klaka III

b) Kršćanski centar vječni život

c) Streličarski klub Dubrava
Članovi Vijeća primili su pisani materijal uz poziv.
 Nakon provedene rasprave u kojoj sudjeluju svi članovi Vijeća, Vijeće jednoglasno, donosi
ZAKLJUČAK

o davanju na povremeno korištenje prostora mjesne samouprave

Vijeće Mjesnog odbora  Klaka odobrava povremeno korištenje prostora u objektu mjesne samouprave Klaka, Zdenka Škreba 3 za potrebe:

a) KLA Klaka III srijedom od 16,00 do 18,00 sati
b) Kršćanski centar vječni život petkom od 20,00 do 22,00 sata
c) Streličarski klub Dubrava petkom od 18,00 do 20,00 sati
Budući da nitko više ne traži riječ, predsjednik zaključuje sjednicu.

Završeno  u 19,00 sati.

KLASA: 024-08/24-003/229
URBROJ: 251-¸13-11-5/010-24-2
Zagreb, 26. siječnja 2024.

Zapisnik sastavio Toma Kukoč,

predsjednik Vijeća
























Predsjednik









        
   Vijeća Mjesnog odbora 





















Toma Kukoč

